Регионите на Македонија.
**Регионите на Македонија** се усвоени во Владата на Македонија во 2007 година, а во Собранието на 29 септември 2009 година. Официјално, Македонија е поделена на осум плански региони, кои служат за статистички, економски и административни цели. Покрај регионите, првостепена административна поделба на Македонија се општините.

Најголем регион по површина е Пелагонискиот, кој има и најмногу населени места, околу 343, но се одликува со мала густина на населеност од 50 жители на километар квадратен, додека најмалиот регион, Скопскиот има изразито густа населеност од 319 жители на километар квадратен и апсорбира повеќе од една четвртина од вкупното население во Македонија. Руралните општини се доста застапени речиси во сите региони, меѓутоа најголем дел од населението живее во поголемите урбани центри, што упатува на нерамномерна концентрација на населението внатре во регионите.

Полошкиот и Југозападниот Регион се издвојуваат според високото учество на населението кое живее во руралните средини, додека во другите региони руралните населби се поретко населени.

NUTS
----

Главна статија: NUTS на Македонија
Како земја-кандитат за членство во Европската Унија, Македонија (код: MK) е вклучена во тристепената **номенклатура на територијални статистички единици** (NUTS). Покрај тоа постојат и два нижи степена што се однесуваат на општините и населените места.

Население
---------

Според проценките на Заводот за статистика, населението по региони е:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010

| Регион | Население | Густина(жит/км²) |
| --- | --- | --- |
|  Вардарски | 153.858 | 38,1 |
|  Источен | 179.770 | 50,8 |
|  Југозападен | 221.855 | 66,4 |
|  Југоисточен | 172.858 | 63,1 |
|  Пелагониски | 234.137 | 49,6 |
|  Полошки | 314.804 | 130,3 |
|  Североисточен | 175.045 | 75,8 |
|  Скопски | 602.677 | 322,4 |

 | 2011

| Регион | Население | Густина(жит/км²) |
| --- | --- | --- |
|  Вардарски | 153.822 | 38,1 |
|  Источен | 179.387 | 50,7 |
|  Југозападен | 221.517 | 66,3 |
|  Југоисточен | 173.056 | 63,2 |
|  Пелагониски | 233.628 | 49,5 |
|  Полошки | 315.964 | 130,8 |
|  Североисточен | 175.266 | 75,9 |
|  Скопски | 605.899 | 334,2 |

 | 2012

| Регион | Население | Густина(жит/км²) |
| --- | --- | --- |
|  Вардарски | 153.659 | 38,0 |
|  Источен | 178.814 | 50,6 |
|  Југозападен | 220.840 | 66,1 |
|  Југоисточен | 173.187 | 63,2 |
|  Пелагониски | 232.959 | 49,4 |
|  Полошки | 317.003 | 131,2 |
|  Североисточен | 175.442 | 75,9 |
|  Скопски | 609.140 | 336,0 |

 |

Поделба
-------

Македонија, според Собранието на републиката, е поделена на осум региони.

### Вардарски Регион

Главна статија: Вардарски Регион
Овој регион се простира во централниот дел на Македонија и го опфаќа средното сливно подрачје на реката Вардар, долните теченија на притоките Брегалница и Црна Река и крајниот западен дел од Овче Поле. Зафаќа површина од 4.042 квадратни километри или 16,2 проценти од територијата на Македонија. Вардарскиот Регион го соочинуваат следните општини:

Вардарскиот Регион во рамките на Македонија.
1. Велес
2. Градско
3. Демир Капија
4. Кавадарци
5. Лозово
6. Неготино
7. Росоман
8. Свети Николе
9. Чашка

### Источен Регион

Главна статија: Источен Регион
Овој регион го опфаќа сливното подрачје на реката Брегалница и зафаќа површина од 3.537 квадратни километри или 14,2 проценти од територијата на Македонија. Источниот Регион го соочинуваат следните општини:

Источниот Регион во рамките на Македонија.
1. Берово
2. Виница
3. Делчево
4. Зрновци
5. Карбинци
6. Кочани
7. Македонска Каменица
8. Пехчево
9. Пробиштип
10. Чешиново-Облешево
11. Штип

### Југозападен Регион

Главна статија: Југозападен Регион
Овој регион го опфаќа сливот на Охридското Езеро и сливното подрачје на реката Треска, зафаќа површина од 3.340 квадратни километри или 13,4 проценти од територијата на Македонија. Југозападниот Регион го соочинуваат следните општини:

Југозападниот Регион во рамките на Македонија.
1. Вевчани
2. Дебар
3. Дебрца
4. Кичево
5. Македонски Брод
6. Охрид
7. Пласница
8. Струга
9. Центар Жупа

Во март 2013 година општините Вранештица, Другово, Зајас и Осломеј биле припоени кон општина Кичево.
### Југоисточен Регион

Главна статија: Југоисточен Регион
Овој регион ги опфаќа Струмичко-радовишката и Гевгелиско-валандовската Котлина, односно сливното подрачје на Струмичката Река и долното сливно подралје на реката Вардар. Неговата површина е 2.739 квадратни километри или 11 проценти од територијата на Македонија. Југоисточниот Регион го сочинуваат општините:

Југоисточниот Регион во рамките на Македонија.
1. Богданци
2. Босилово
3. Валандово
4. Василево
5. Гевгелија
6. Дојран
7. Конче
8. Ново Село
9. Радовиш
10. Струмица

### Пелагониски Регион

Главна статија: Пелагониски Регион
Овој регион ги опфаќа Пелагониската и Преспанската Котлина, зафаќа површина од 4.717 квадратни километри или 18,9 проценти од територијата на Македонија. Пелагонискиот Регион го сочинуваат општините:

Пелагонискиот Регион во рамките на Македонија.
1. Битола
2. Демир Хисар
3. Кривогаштани
4. Крушево
5. Могила
6. Прилеп
7. Ресен
8. Новаци
9. Долнени

### Полошки Регион

Главна статија: Полошки Регион
Полошкиот Регион во рамките на Македонија.
Овој регион ги опфаќа Полошката Котлина, Мавровската Висорамнина, планинскиот масив Бистра и долината на реката Радика. Вкупната површина на регионот е 2.416 квадратни километри или 9,7 проценти од територијата на Македонија. Полошкиот Регион го сочинуваат општините:

1. Боговиње
2. Брвеница
3. Врапчиште
4. Гостивар
5. Желино
6. Јегуновце
7. Маврово и Ростуше
8. Теарце
9. Тетово

### Североисточен Регион

Главна статија: Североисточен Регион
Овој регион го зафаќа сливното подрачје на реката Пчиња и Крива Река. Вкупната површина на регионот изнесува 2.310 квадратни километри, што претставува 9,3 проценти од вкупната површина на Македонија. Североисточниот Регион го сочинуваат општините:

Североисточниот Регион во рамките на Македонија.
1. Кратово
2. Крива Паланка
3. Куманово
4. Липково
5. Ранковце
6. Старо Нагоричане

### Скопски Регион

Главна статија: Скопски Регион
Овој регион ја опфаќа скопската котлина, а неговата површина изнесува 1.812 квадратни километри или 7,3 проценти од вкупната површина на Македонија. Скопскиот Регион го сочинуваат општините:

Скопскиот Регион во рамките на Македонија.
* Град
	+ Аеродром
	+ Бутел
	+ Гази Баба
	+ Ѓорче Петров
	+ Карпош
	+ Кисела Вода
	+ Сарај
	+ Центар
	+ Чаир
	+ Шуто Оризари
* Арачиново
* Зелениково
* Илинден
* Петровец
* Сопиште
* Студеничани
* Чучер-Сандево

Наводи
------

1. 1 2 3 4 5 6 7 8 9 10  „Македонија и официјално поделена на региони (македонски)". ЏИН ПРОДУКЦИЈА и Здружението на економски новинари. Архивирано од изворникот на 2009-10-05. Посетено на 2 октомври 2009. Проверете ги датумските вредности во: `|accessdate=` (help)
2. ↑  Регионите во Македонија, 2013

Поврзано
--------

|  |  |
| --- | --- |
| Ризница | „Региони на Македонија" на Ризницата ? |

* NUTS на Македонија
* Административна поделба на Македонија
* Општини во Македонија
* Статистички региони во Македонија

Надворешни врски
----------------

* Регионите во Македонија, 2009 - публикација на Заводот за статистика
* База на податоци за општините во Република Македонија Архивирано на 24 мај 2007 г.
* Министерство за локална самоуправа на Република Македонија

|  |  |  |  |
| --- | --- | --- | --- |
| 

| * п
* р
* у
Региони на Македонија |
| --- |
|  |
|  Вардарски  •   Источен  •   Југозападен  •   Југоисточен  •   Пелагониски  •   Полошки  •   Североисточен  •   Скопски |

 |